द लास्ट थिंग ही टोल्ड मी
लॉरा डेव के उपन्यास पर आधारित
तुम नहीं कर पाओगे।
बिल्कुल कर पाऊँगा।
न्यूज़ीलैंड में एक अंगूर का बाग़?
तुम बेली से बहुत दूर हो।
शायद मुझे बहुत दूर रहने का विचार अच्छा लगता है।
किसी जगह, सिर्फ़ मैं और तुम।
मुझे तुम्हारे पिता से बात करनी है।
तुम यहाँ से चली जाओ। अभी।
हे, मैं यहाँ कोई मज़ाक़ नहीं कर रहा हूँ। तुम यहाँ से चली जाओ।
-मैं बस उनसे बात करना चाहती हूँ। -पता है आज रात यहाँ कितने पुलिस वाले आए थे?
और एफ़बीआई वाले और यूएस मार्शल्स अलग। तुम यहाँ से चली जाओ।
तुम्हारे पिता जानते हैं कि हम ऑस्टिन में हैं, है ना?
मैं तुम्हें दोष नहीं दूँगी। वह बेली के नाना हैं।
लेकिन अगर वह जानते हैं कि हम यहाँ हैं, मेरे पास बस यही एक मौक़ा है।
तुम्हारे पास कोई मौक़ा नहीं है।
चार्ली, अगर मैं उनसे बात नहीं करती हूँ, तो क्रिस्टिन का कोई भविष्य नहीं होगा।
तुम जैसे भी सोच रही हो कि मेरे पिता तुम्हारी मदद कर सकते हैं, वह वैसा नहीं करने वाले हैं।
ईथन ने उन्हें धोखा दिया था।
उसने हमारे परिवार को तबाह कर दिया।
मैं जानती हूँ उसने क्या किया था।
हो सकता है तुम सही हो।
लेकिन मुझे एक कोशिश तो करने दो। प्लीज़।
यूनाइटेड स्टेट्स मार्शल्स सेवा टेक्सस का पश्चिमी ज़िला
-हैना कहाँ है? -वह कॉन्फ़्रेंस रूम में है।
-एड। -क्या चाहिए?
हैना हॉल कहाँ है?
महिलाओं के बाथरूम में।
हे। तुम बैठ जाओ।
हैना?
मेरा अंदाज़ा है तुम्हारा नाम मैक्स नहीं है, है ना?
अभी के लिए मैक्स ही मान लो।
क्या तुम्हारे पिता काफ़ी समय से यहाँ रह रहे हैं?
नहीं, बस जेल से छूटने के बाद से।
अब तो कुछ साल हो गए हैं।
यह इलाक़ा शांत लग रहा है।
दरअसल मेरी माँ झील के किनारे एक घर लेना चाहती थीं।
जहाँ हफ़्ते के अंत में आकर रहा जा सके।
जहाँ वे ज़िन्दगी की भाग-दौड़ से दूर जा सकें। बिना किसी तनाव के।
उन्होंने यह घर तब ख़रीदा था जब मेरे पिता जेल में थे।
लेकिन वह बीमार पड़ गईं और...
वे यहाँ कभी साथ नहीं रहे?
जिस दिन वह जेल से बाहर आए, मेरी माँ उसी दिन चल बसीं।
अगर बिल्कुल ठीक-ठीक बताऊँ तो 35 घंटे बाद।
हम अभी भी वापस जा सकते हैं।
जैसा तुम चाहो, मैक्स।
हैना, क्या आप अंदर हैं? मैं हूँ।
-वह बाथरूम में कितनी देर से है? -कौन? बेली?
हैना। हैना महिलाओं के बाथरूम में कितनी देर से है?
दरवाज़े में ताला लगा है। वह जवाब नहीं दे रही हैं।
हैना, हम अंदर आ रहे हैं।
यह नहीं हो सकता।
ऑस्टिन पीडी से संपर्क करो। सभी स्थानीय पुलिस वालों को ख़बर कर दो
कि वे हैना हॉल की तलाश में लग जाएँ। एक टीम को तुरंत गश्त के लिए भेजो।
आश्रय
कुछ है जो मुझे करना होगा।
मैं चाहती हूँ तुम मुझ पर भरोसा रखो।
बेली, क्या तुम जानती हो वह कहाँ है?
बेली, अगर तुम्हें कुछ भी अंदाज़ा है कि वह कहाँ है, तो मुझे बता दो।
नहीं। मैं तो आपके साथ थी।
ठीक है।
चाहो तो बैठ जाओ।
पता नहीं वह कितनी देर में आएँगे।
मैं ठीक हूँ।
तुम्हें शायद किसी और की चिंता करनी चाहिए।
वे खम्भे उतने मज़बूत नहीं हैं जितने दिखाई देते हैं।
वे टुकड़ों में ऑस्टिन लाए गए थे, और फिर वापस जोड़कर यहाँ लगाए गए।
और मेरेडिथ...
मेरी पत्नी।
उसे डिज़ाइन की अच्छी समझ थी।
उसी ने यह सब कुछ इतना सुन्दर बनाया।
इस घर की हर चीज़ उसने पसंद की थी।
हर एक चीज़।
मैं इस बारे में बात नहीं करता, लेकिन मैंने सोचा,
कोई और नहीं तो, तुम तो अतीत के महत्व को समझोगी।
-हाय, बच्चे। -हे, पॉप।
-आप अपने हाथ उठाएँगी, मिस? -क्या कहा?
उसे बस यह देखना है तुम्हारे पास कोई माइक्रोफ़ोन तो नहीं है।
मेरे पास माइक्रोफ़ोन क्यों होगा?
मैंने अब ऐसे सवाल पूछने बंद कर दिए हैं।
अपने हाथ उठाइए, प्लीज़।
तो, यह जगह कोई पवित्र आश्रय नहीं है।
मुझे यह नाम कभी पसंद नहीं था।
यह मेरी पत्नी ने रखा था, नहीं तो मैं अभी तक इसे बदल चुका होता।
किस नाम से?
किसी उद्धरण से, शायद?
"सारी उम्मीदें छोड़ दो।" इसमें उम्मीद छोड़ देने के बारे में कुछ कहा गया है।
मेरे नानाजी हमेशा कहते थे, उम्मीद इंसान को ख़त्म कर देती है।
यह नाम भी अच्छा है।
-कुछ नहीं मिला, सर। -बढ़िया।
-तुम चले क्यों नहीं जाते, बच्चे? -मैं इन्हें शहर वापस ले जाऊँगा।
देखो, मैं हमारी नई दोस्त के साथ थोड़ा वक़्त अकेले में बिताना चाहता हूँ।
और तुम्हें कोई एतराज़ नहीं है ना? हैना?
मैं तुम्हें हैना कहकर पुकार सकता हूँ?
या तुम्हें मिसेज़ माइकल्स ज़्यादा पसंद है?
हैना ठीक है।
देखा, इसे कोई परेशानी नहीं है।
और यहाँ नेड है, वह इसे शहर वापस पहुँचा देगा।
-पॉप, मैं... -तुम थक गए होगे।
घर जाओ।
बेशक, अगर यह जाना चाहती है,
मैं हैना को वापस ऑस्टिन जाने से नहीं रोकने वाला...
या सॉसलीटो जाने से।
मैं ठीक हूँ।
निकोलस बेल का फ़ोन ट्रेस करो। चार्ली स्मिथ का फ़ोन ट्रेस करो।
आन्ड्रेया रेयस के घर के सामने अभी भी हमारा कोई आदमी है?
हाँ, है। वहाँ सब शांत है। निकोलस के घर के सामने कोई गतिविधि नहीं हुई है।
द नेवर ड्राय पर तैनात पुलिस वाले को लगता है उसने शायद हैना को देखा था।
हम अभी पीछे की सुरक्षा वीडियो देख रहे हैं।
द नेवर ड्राय की तलाश का वारंट निकलवाओ और क्रेवेन से पूछो क्या वह हैना के फ़ोन के ज़रिए
-कुछ पता लगा सकती है। -ठीक है।
जूल्स
जूल्स।
तुम ठीक हो? हैना का फ़ोन नहीं लग रहा है।
हाँ, यहाँ से भी नहीं लग रहा है। पता नहीं वह कहाँ हैं।
लेकिन तुम किसी सुरक्षित जगह हो?
मैं डेप्युटी ब्रैडफ़ोर्ड के साथ हूँ।
लेकिन जूल्स, यह सब मेरी ग़लती है।
हैना ऑस्टिन छोड़कर जाना चाहती थीं, और मैंने जाने से मना कर दिया,
और फिर मैं बिना बताए ग़ायब हो गई।
और अब, मतलब, अगर उन्हें कुछ हो गया तो?
उसे कुछ नहीं होगा, ठीक है?
सब कुछ ठीक हो जाएगा। तुम इस समय ठीक किस जगह हो?
ब्लॉक्ड नंबर से कॉल आ रहा है - मोबाइल
बेली?
जूल्स, मैं आपको वापस फ़ोन करती हूँ।
-हैना? -बेली।
डैडी?
बर्बन?
-ज़रूर। -ठीक है।
बैठ जाओ।
यह क्रिस्टिन के दूसरे जन्मदिन की तस्वीर है।
उसने तो पूरे वाक्य बोलने शुरू कर दिए थे।
जब वह तस्वीर ली गई थी, उससे एक हफ़्ता पहले मैं उसे पार्क ले गया था,
और वहाँ हमें उसके डॉक्टर मिले।
उन्होंने क्रिस्टिन से पूछा कि वह कैसी है, और उसने उन्हें ख़ूब लम्बा-चौड़ा जवाब दिया था।
मेरा अनुमान है वह अभी भी ऐसी ही होगी।
हाँ।
तुम यहाँ आख़िर कर क्या रही हो, हैना?
मुझे उम्मीद थी कि हम किसी समझौते पर पहुँच सकते हैं।
मुझे ऐसा नहीं लगता। नहीं।
आपने सुना नहीं है कि मैं क्या...
नहीं, मेरा मतलब है, मुझे नहीं लगता तुम यहाँ इसलिए आई हो।
मुझे लगता है तुम यहाँ इस उम्मीद में आई हो कि मैं वैसा इंसान नहीं हूँ जैसा कि लोग कहते हैं।
-मिस्टर बेल। -निकोलस।
निकोलस। मैं यहाँ अतीत की बातें सुलझाने नहीं आई हूँ।
नहीं? तुम चाहती हो मैं तुम्हारे पति को माफ़ कर दूँ।
तुम चाहती हो मैं उसे माफ़ कर दूँ जबकि तुम्हें कोई अंदाज़ा नहीं है,
कोई समझ नहीं है कि उसने क्या किया था।
मुझे लगता है मुझे अंदाज़ा है। मैं जानती हूँ क्या हुआ था।
मैं अपने पति को जानती हूँ।
तुम्हारे पति ईथन को।
मैं जानती हूँ कैसे आपने अपनी बेटी को खो दिया।
उसमें मेरा कोई हाथ नहीं था।
और अगर तुम्हें लगता है कि मैं जिन आदमियों के लिए काम करता था, वे मेरी बच्ची को चोट पहुँचाते...
उनके कुछ उसूल होते हैं।
और तो और, वे जानते थे कि अगर वे मेरे परिवार को चोट पहुँचाएँगे, मैं उनके साथ
-काम करना बंद कर दूँगा। -मिस्टर बेल... निकोलस...
बेशक, ईथन, वह इस बात पर यक़ीन नहीं करना चाहता था।
नहीं, वह बस किसी को दोष देना चाहता था, तो उसने मुझे ज़िम्मेदार ठहराया।
और मुझे सज़ा दी, जैसे कि मैं पहले ही काफ़ी सज़ा नहीं भुगत चुका था।
और मेरे बारे में भूल जाओ,
एक बच्चे को किस तरह का आदमी ऐसे ले जाता है?
उसने उस छोटी सी बच्ची को उसकी नानी और उसकी मामी, उसके मामा से दूर कर दिया।
उन सब लोगों से, जो उसे प्यार करते थे।
उन सब लोगों से, जो उसकी माँ को जानते थे, जो उसे केट की कहानियाँ सुना सकते थे।
और उसका दोगलापन। यह तो मुझसे बिल्कुल बर्दाश्त नहीं होता।
तुम्हारे पति को सब कुछ अच्छी तरह मालूम था कि मैं क्या कर रहा था।
उसे मेरे ख़ुद के बच्चों से भी ज़्यादा बातें मालूम थीं।
और वह...
वह हमेशा मुझसे एक रिश्ता बनाए रखना चाहता था और मैं...
आप उनसे प्यार करते थे।
क्या कहा?
यह सब होने से पहले, आप उनसे बहुत प्यार करते थे।
मैंने उसे प्यार करने की वैसे ही कोशिश की जैसे कोई भी अच्छा पिता करता।
मुझे लगता है आपने कोशिश से ज़्यादा किया।
अगर मैंने किया था, तो वह मेरी ग़लती थी।
ऐसी ग़लती जो हम दोनों ने की। सही कह रहा हूँ ना?
नहीं, आप सही नहीं कह रहे हैं।
वैसे, मैं तुम्हारे पति का एक ऐसा क़िस्सा तुम्हें बता सकता हूँ,
जिसे सुनकर तुम्हारी नज़रों में उसकी छवि बिल्कुल बदल जाएगी।
हो सकता है। मुझे नहीं लगता उससे वह बात बदल जाएगी जो मायने रखती है।
और वह क्या है?
मुझे लगता है आप जानते हैं मेरे पति आपकी नवासी से कितना प्यार करते हैं।
जो कुछ उन्होंने किया,
आप चाहे उसे उनकी नासमझी समझते हों,
मुझे लगता है आप जानते हैं उन्होंने वह सब क्रिस्टिन के लिए किया।
मुझे लगता है ऐसा पिता होने के लिए आप उनकी इज़्ज़त करते हैं।
ऐसी क़ुर्बानी देने के लिए। अपने... परिवार का ख़याल रखने के लिए।
मुझे लगता है आप दोनों में यह चीज़ एक जैसी है।
मेरी बात ध्यान से सुनो।
मैंने एक दशक का बड़ा हिस्सा जेल में बिताया है, साढ़े छह साल,
लेकिन मैंने अपने मुवक्किलों के राज़ फ़ाश करके अपने परिवार को ख़तरे में नहीं डाला।
और मैंने अपनी बेटी, अपनी नवासी, अपनी पत्नी और अपना पेशा, सब खो दिया।
तो, अगर तुम क़ुर्बानी की बात करना चाहती हो, तो क़ुर्बानी इसे कहते हैं।
लेकिन इस भुलावे में मत रहो कि मैं तुम्हारी यह बात
मान लूँगा कि तुम्हारे पति ने कोई क़ुर्बानी दी है।
मैं...
मेरी तुलना उससे मत करो।
ग्रेडी ब्रैडफ़ोर्ड।
वह यहाँ है। हम ट्रैविस झील पर हैं, शहर वाले घर में नहीं।
हे, बॉस?
ट्रैविस प्रांत के शेरिफ़ के दफ़्तर में फ़ोन करो।
हमें इसी वक़्त ट्रैविस झील वाले बेल के घर पर स्वाट यानी विशेष पुलिस बल चाहिए।
कूपर! जेनकिन्स, एड, तुम सब मेरे साथ चलो।
पॉज़्नर, बच्ची का ख़याल रखना।
चलो।
ऐसे कसकर हाथ बांधने से आपको और तकलीफ़ होगी।
अब तुम एक डॉक्टर भी हो गई हो क्या?
नहीं, बस मेरे हाथ में चोटें लगती रहती हैं।
अपना काम करते हुए।
काम की बात करते हैं, ठीक है?
मैं आपके साथ एक सौदा करना चाहती हूँ।
तुम इस वक़्त सौदा करने की स्थिति में नहीं हो।
दरअसल, मुझे लगता है, मैं हूँ।
सच कहूँ तो, मुझे लगता है यह सौदा सिर्फ़ मैं ही कर सकती हूँ।
-अच्छा? -यह बात तो साफ़ है
कि आप और मेरे पति एक दूसरे को बिल्कुल पसंद नहीं करते हैं।
और मुझे यक़ीन है वह यह पेशकश नहीं करते जो मैं करने वाली हूँ,
लेकिन वह यहाँ नहीं हैं। मैं हूँ।
ठीक है।
मैं सुन रहा हूँ।
मेरा अनुमान है आप अपनी नवासी के साथ एक अच्छा रिश्ता बनाना चाहेंगे।
जिस तरह आप उसके बारे में बात करते हैं,
मुझे लगता है आपके लिए उसके साथ एक अच्छे रिश्ते से ज़्यादा कुछ मायने नहीं रखता।
और ऐसा मुमकिन हो पाए, उसके लिए आप अपने मुवक्किलों के साथ भी
कुछ समझौते कर लेंगे।
तुम्हें लगता है उस संगठन पर मेरा उस तरह का क़ाबू है?
आपने नहीं कहा था कि आपने उनके लिए साढ़े छह साल जेल में बिताए थे?
मुझे नहीं लगता वे आपके शुक्रगुज़ार नहीं होंगे।
और आपको यह करना पड़ेगा नहीं तो आपकी नवासी फिर से ग़ायब हो जाएगी।
मुझे पसंद नहीं कोई मुझे धमकी दे।
मैं आपको धमकी नहीं दे रही हूँ। लेकिन मुझे बताया गया है यही दूसरा रास्ता है।
एकमात्र रास्ता।
तुम्हें ऐसा क्यों लगता है मैं तुम्हें ढूँढ नहीं पाऊँगा?
हो सकता है आप ढूँढ लें।
आप क्रिस्टिन के लिए वाक़ई ऐसी ज़िन्दगी चाहते हैं, कि उसे दोबारा भागना पड़े?
मैं आपसे आपकी नवासी को सुरक्षित रखने के लिए कह रही हूँ,
उसे अपनी ज़िन्दगी जीने देने के लिए,
उसे ऐसे हालात देने के लिए जिनमें वह अपने परिवार को जान सके।
जिनमें वह आप को जान सके।
मैं चाहूँगा ऐसा हो।
लेकिन अगर तुम मुझे ईथन को बचाने के लिए कह रही हो,
तो वह मुमकिन नहीं है।
अगर मैं चाहता तो भी मैं ईथन को नहीं बचा सकता।
जो कि, मैं साफ़ बता दूँ, मैं नहीं चाहता।
अगर ईथन उस ज़िन्दगी का हिस्सा ना हो तो?
क्या कहा?
अगर ईथन उस ज़िन्दगी का हिस्सा ना हो तो?
अगर उसमें सिर्फ़...
आपकी नवासी, क्रिस्टिन हो, तो? अगर...
क्या आप उसे सुरक्षित रख पाएँगे?
सिर्फ़ क्रिस्टिन?
हाँ।
तुम्हें समझ आ रहा है तुम क्या कह रही हो?
तुम्हारा पति घर नहीं आ पाएगा।
अभी नहीं, कभी नहीं।
ईथन यही चाहता है।
उसके बिना अपनी ज़िन्दगी जीना?
उसे सुरक्षित रखने के लिए। उसकी रक्षा करने के लिए। बेली को उसकी ज़िन्दगी जीने देने के लिए।
हम दोनों सबसे ज़्यादा यही चाहते हैं।
मुझे कभी माँ का प्यार नहीं मिल सका।
वह मुझे बचपन में छोड़कर चली गई थीं,
मैं भी उतनी ही छोटी थी जितनी क्रिस्टिन उस वक़्त थी जब आपने उसे आख़िरी बार देखा था।
लेकिन मेरे पास मेरे नाना थे। ज़्यादातर लोगों को यह भी नसीब नहीं होता।
मैं वह बताने की कोशिश कर रही हूँ जो जाने के समय ईथन समझ गया होगा।
कि मेरे लिए आपकी नवासी से ज़्यादा कोई चीज़ मायने नहीं रखेगी।
यहाँ सिर्फ़ क्रिस्टिन मायने रखती है। आप यह बात मुझसे बेहतर जानते हैं।
और तुम्हें ऐसा क्यों लगता है?
आपकी भी एक बेटी थी।
तुम्हें तो मैंने घर जाने के लिए कहा था।
आधा दर्जन यूएस मार्शल्स और स्वाट के साथ ग्रेडी ब्रैडफ़ोर्ड मुख्य द्वार पर खड़ा है।
ठीक है, तुम्हें लगता है...
तुम्हें लगता है वह मुझसे मिलने के लिए तैयार होगी?
क्रिस्टिन?
हाँ। यह ज़िम्मेदारी मेरी है कि वह आपसे मिलने से पहले आपके बारे में कुछ बुरा ना सोचे।
मैं उसे बताऊँगी
कि यहाँ जो कुछ भी हुआ, उससे उसके लिए आपके प्यार में कोई बदलाव नहीं आया है।
पॉप। इन्हें जाना होगा।
भूलकर भी ऐसा मत सोचना
कि किसी दिन ईथन तुम्हारी ज़िन्दगियों में वापस आ सकता है,
और वे इस बात को भूल जाएँगे, तो ऐसा नहीं होगा।
ये लोग, ये कभी कुछ नहीं भूलते।
मैं समझ रही हूँ।
और हो सकता है वे उसे ढूँढ लें। चाहे वह वापस नहीं आए, तब भी।
वे अभी तक तो उसे नहीं ढूँढ पाए हैं।
घर जाओ।
क्रिस्टिन सुरक्षित रहेगी। तुम दोनों सुरक्षित रहोगे।
मैं तुम्हें ज़बान देता हूँ।
-शुक्रिया। -मुझे शुक्रिया मत कहो।
मैं यह तुम्हारे लिए नहीं कर रहा हूँ।
तो, क्या सोचा है, हैना?
क्या? हवाई जहाज़ में बैठोगी और वापस अपनी ज़िन्दगी जीना शुरू करोगी,
और आशा करोगी कि बाकी ज़िंदगी हँसी-ख़ुशी बीतेगी?
-बाकी ज़िंदगी हँसी-ख़ुशी नहीं बीतेगी। -हाँ। बिल्कुल सही, नहीं बीतेगी।
अगर वे जानते हैं तुम कहाँ हो, तो मैं तुम्हें सुरक्षित नहीं रख सकता।
-तुम हमें किसी भी हालत में सुरक्षित नहीं रख सकते। -तुम्हें लगता है निकोलस बेल रखेगा?
निकोलस के लिए ओवेन को सज़ा देने से ज़्यादा ज़रूरी अपनी नवासी को जानना है।
तुम्हें अभी भी समझ नहीं आ रहा है ना?
ये लोग ओवेन तक पहुँचने के लिए कुछ भी करेंगे।
वे तुम्हें मार देंगे, और वे बेली को मार देंगे।
और वे ओवेन को सबके सामने आने पर मजबूर करने के लिए किसी भी हद तक चले जाएँगे।
-किसी भी हद तक। -निकोलस ने मुझे अपनी ज़बान दी है।
निकोलस का पेशा है झूठ बोलना!
कितनी सम्भावना है?
अगर तुम हमें कहीं और बसा देते हो, कितनी सम्भावना है वे हमें ढूँढ लेंगे?
दस प्रतिशत? पाँच?
मुझे इस बात का यक़ीन है कि अगर ओवेन वापस हमारे पास आता है,
ये लोग उसे मारकर ही चैन की साँस लेंगे।
और अगर बेली को इस सब में कुछ हो जाता है...
ओवेन ऐसा जोखिम कभी नहीं लेगा। इसीलिए वह भाग गया।
वह जानता था हमारे साथ रहकर वह बेली को नहीं बचा सकता था।
तो, तुम्हारे पति ने मुझे अपना फ़ोन क्यों भेजा?
द शॉप के वे सारे ब्योरे उसने सम्भालकर रखे।
उसने इस सबका इंतज़ाम इसलिए किया ताकि वह वापस आ सके।
नहीं। मुझे लगता है इसकी कोई और वजह थी।
-वह क्या? उसकी साख? -नहीं। बेली की।
-तुम जल्दबाज़ी में सोच रही हो। -जिस इंसान से मैंने शादी की, मैं उसे जानती हूँ।
रहने दो।
अगर इससे तुम्हें कोई
सीख मिलती है, तो यह कि हम में से कोई भी अपने साथी को पूरी तरह नहीं जानता।
ओवेन ने हमारी शादी की अँगूठियाँ ख़ुद बनाई थीं।
वह देर रात तक मेरी लेथ मशीन पर काम करता था।
वह मुझे सरप्राइज़ देना चाहता था, लेकिन जब वह सोने आता था,
मुझे उसके बदन से लकड़ी के बुरादों की ख़ुशबू आती थी।
मैं उसकी रग-रग से वाक़िफ़ थी।
हम एक-दूसरे को इतना क़रीब से जानते थे।
ओवेन जानता था कि उसके ग़ायब होने पर मैं क्या करूँगी।
वह जानता था मैं ठीक वही करूँगी जो बेली के लिए ज़रूरी होगा।
हैना...
तुम्हें यह याद रखना चाहिए इसमें कितना जोखिम है।
वे तुम्हें नहीं छोड़ेंगे।
हो सकता है वे बेली को कुछ ना कहें, पर वे ओवेन को चोट पहुँचाने के लिए तुम्हें चोट पहुँचाएँगे।
उसे वापस बाहर लाने के लिए।
प्लीज़। तुम उन जैसे ख़तरनाक लोगों से यह समझौता करके
बचकर नहीं जा पाओगी।
लेकिन मैंने उनसे समझौता कर लिया है।
मिस माइकल्स। बेली।
मुझे माफ़ कर दीजिए।
मुझे भागना नहीं चाहिए था...
कोई बात नहीं। सब ठीक है।
उनका फ़ोन आया था।
तुम्हारे पिता का?
रुको। यहाँ बहुत लोग हैं। कॉन्फ़्रेंस रूम में चलो, अभी।
यह कमरा मुझे चाहिए।
-क्या मैं हैना से अकेले में बात कर सकती हूँ, प्लीज़? -बेली।
तुम्हें मुझे बताना होगा तुम्हारे पिता ने क्या कहा। तभी मैं उनकी मदद कर पाऊँगा।
कोई बात नहीं।
जब मैंने हैलो कहा,
डैड बोलना शुरू कर चुके थे।
उन्होंने यह नहीं बताया वह कहाँ से फ़ोन कर रहे थे,
और उन्होंने यह नहीं पूछा कि मैं ठीक हूँ या नहीं।
उन्होंने बस... उन्होंने कहा कि उनके पास 22 सेकंड हैं।
मुझे याद है। बाईस सेकंड।
उन्होंने कहा उन्हें अफ़सोस है।
इतना कि वह बता नहीं सकते...
और उन्होंने कहा कि...
वह अब बहुत लम्बे समय तक फ़ोन नहीं कर पाएँगे।
और वह घर बिल्कुल नहीं आ सकते।
क्या उनका मतलब है वह कभी नहीं आ सकते?
बेली, मैं जानता हूँ यह परेशान करने वाली बात है,
लेकिन हमें इस बारे में बात करनी चाहिए कि हमें आगे क्या करना है।
आगे क्या करना है? आगे क्या करना है से आपका क्या मतलब है?
ग्रेडी का मतलब है, हम दोनों को अब कहाँ जाना चाहिए।
-क्या हम घर जाएँ या... -या
या तुम लोग एक नए घर में जाओ।
किसी ऐसी जगह जहाँ हम तुम्हारी रक्षा कर सकें।
इस तरह, हालात सुरक्षित होने पर तुम्हारे पिता तुम्हारे पास आ सकते हैं।
-वह हमारे पास नहीं आने वाले हैं। -ऐसा नहीं कहा जा सकता।
बेली, उन्होंने तुम्हें बताया होगा कि मैं तुम लोगों के साथ हूँ।
उन्होंने तुम्हें बताया होगा कि तुम्हें मेरी बात माननी चाहिए।
उन्होंने मुझसे कहा कि मुझे हैना की बात माननी चाहिए।
देखो, हैना के पास वह जानकारी या साधन
या अनुभव नहीं है, और ना ही तुम्हारे पिता के पास।
और उन्होंने कुछ भी कहा हो, तुम्हारे परिवार की रक्षा मैं ही कर सकता हूँ।
आप ऐसा नहीं सोचते हैं।
बेली, मुझे लगता है हम हालात को सम्भाल लेंगे, तुम और मैं।
मुझे लगता है हमें वहाँ जाना चाहिए जहाँ तुम जाना चाहती हो।
मुझे लगता है हमें वही करना चाहिए जो तुम्हें ठीक लगता हो।
हैना, भगवान के लिए,
मैं ईथन को जानता हूँ, और मैं जानता हूँ वह यह नहीं...
आपने अभी क्या कहा?
-मैंने कहा, मैं तुम्हारे पिता को जानता हूँ और... -नहीं।
मैं अपने पिता को जानती हूँ, और मैं जानती हूँ अगर वह चाहते मैं आपकी बात मानूँ,
तो वह ऐसा ज़रूर कहते।
-क्या हम घर जा सकते हैं? -बेली।
आप प्लीज़ मुझे घर ले चलिए।
ठीक है।
हे, हम अभी-अभी हवाई अड्डे पर पहुँचे हैं। हैना बाथरूम में हैं।
आपको उनसे बात करनी है?
मैं तुमसे बात कर लूँगी। क्या मैं और मैक्स आज रात डिनर के लिए आएँ?
शायद आज रात नहीं।
ठीक है फिर, हम कल रात आ जाएँगे।
फ़्लाइट में ध्यान रखना, ठीक है?
शुक्रिया।
बेली।
चलो, चलते हैं।
वह कैसे थे?
निकोलस?
वह एक होशियार आदमी थे और दुःखी थे।
वह अपने परिवार से प्यार करते हैं। वह तुमसे प्यार करते हैं।
वह हमारे घर आकर हमसे मिलना चाहते हैं?
वह और आन्ड्रेया और चार्ली। वे तुम्हारे ममेरे भाइयों को भी लाना चाहेंगे।
मुझे लगता है आन्ड्रेया सच में चाहती है कि वे तुम्हें जानें।
वे हमारे साथ, मतलब, रुकेंगे नहीं?
नहीं। ऐसा कुछ नहीं होगा।
हम एक-दो बार खाने पर मिलेंगे। शुरुआत इससे करते हैं।
क्या मुझे अभी इस सब के बारे में कोई फ़ैसला लेना है?
तुम्हें अभी किसी चीज़ के बारे में कोई फ़ैसला नहीं लेना है।
-विमान परिचारक, उड़ान की तैयारी करें। -शुक्रिया।
शायद मुझे बहुत दूर रहने का विचार अच्छा लगता है।
किसी जगह, सिर्फ़ मैं और तुम।
तुम्हें क्या लगता है?
मुझे क्या लगता है?
तुम्हें क्या लगता है पाँच सालों में हम कहाँ होंगे?
पाँच साल बाद
हे, तुम रास्ता भटक गईं क्या? ठीक है। यह दूसरी मंज़िल पर है।
हाँ। दक्षिण-पश्चिमी द्वार के पास। एक हवाई जहाज़ दिखेगा।
क्या शेप भी तुम्हारे साथ है?
मुझे बताना, उसने कार्डिगन पहना हुआ है? नहीं। बिल्कुल अच्छे से मिलूँगी।
ठीक है, थोड़ी देर में मिलते हैं।
हैना हॉल
सम्भावित लड़के आज भी तुमसे प्यार करते हैं।
मॉम?
उप-शीर्षक अनुवादक: पुनीत